Diary Sow

Diary Sow (Mbour, 2000ko irailaren 17a) senegaldar eleberrigilea da.

 Bizitza 
Senegalgo Mbour hirian jaio zen. Haren aita gozogilea da, eta aitabitxia Serigne Mbaye Thiam politikaria.

Mbourko Keur Madior ikastetxean ikasi zuen eta gero Diourbel hiriko lizeo zientifikoan. 2017an Miss Sciences izendatu zuten, eta 2018an eta 2019an Ikasle onena Senegalgo Lehiaketa Orokorrean.

2019ko irailean, Parisko Louis-le-Grand lizeoko prestakuntza zientifikoko klasean ikasten hasi zen.

2020an, 20 urte zituela, lehen eleberria argitaratu zuen, Sous le visage d'un ange izenekoa.

2022tik aurrera, ingeniaritza ikasten du École centrale Parisen.

 Desagerpena 
2021eko urtarrilaren 4an, beste ikasleak oporretatik itzuli zirenean, ez zen klasetan agertu. Poliziak ikerketa bat ireki zuen. Albistea panafrikar, frantziar, britainiar, estatubatuar eta espainiar prentsan  zabaldu zen eta Twitter, Parisko diaspora senegaldarra eta Senegalgo agintariak mobilizatu zituen.

Bi aste geroago berriro agertu zen, lehenik Serigne Mbaye Thiami albisteak emanez, atsedenaldi bat behar zuela eta ez zuela inolako presiorik jasan adieraziz. Ondoren, ihes egiten duen neska bati buruzko liburu berriaren inguruko bideoa argitaratu zuen Instagramen. 

2021eko azaroaren 4an, Je pars eleberria argitaratu zuen. 

 Lanak 

 Sous le visage d'un ange (2020)
 Je pars (2021)

 Erreferentziak 

 Kanpo estekak 

Kategoria:Senegalgo eleberrigileak
Kategoria:Frantsesezko idazleak
Kategoria:XXI. mendeko emakume idazleak